Die oog van die Emerate.
My pa werk weer 'n rukkie hier in die U.A.E., en sy werk stuur hom so een keer 'n jaar na die area.
En met die wat hy nie te ver van ons af is nie, het ons bietjie vir hom gaan kuier in sy hotel kamer. Die vorige keer was hy in Dubai, maar hierdie keer het hulle in Sharjah gewerk en woon.
Omdat die hotel bietjie te klein raak na 'n uur of 2 se kuier met ons klein rakkertjie, het ons besluit dat ons bietjie uit gaan vir die aand.
Ons het toe na Al Qasba toe gegaan. Dit is soos 'n laan waar daar klompie winkeltjies en resturante, goodies vir kindertjies en 'n kanaal waar mens op die abra houtbootjies kan ry. Dan is daar natuurlik 'n park vir die kinders met allerhande kiddie rides en speelgoed. So vir 'n aandjie was daar genoeg vir ons om ons vir 'n rukkie besig te hou en lekker te kuier.
Die 'EYE OF THE EMIRATES' is 'n reuse groot wiel wat 'n groot omgewings- uitsig bied oor Sharjah se corniche(strandfrond) en lagoons en die landskap van die emiraat. Mens kans selfs op die horison die buur-emiraat van Dubai, se groot geboue sien.
Elke 'cabin' van die 'eye of the emirates' het elkeen hul eie lugverkoelers in, en 'n knoppie wat mens kan druk as die hoogte en die swaai van die cabin vir jou te erg raak. Die hoogte van die wiel is 60 meter. En alhoewel dit nie hoog mag klink nie is dit nogal baie hoog vir iemand met hoogtevrees....
Daarna het ons 'n rustige rit in een van die abras gevat. Ons het die windjie wat op die water gewaai het so geniet. Want alhoewel dit al koeler raak is dit maar nog steeds baie warm met die humuditeit. En natuurlik is daar min dinge in die lewe wat mens so rustig maak soos water en 'n sagte atmosfeer van die stadsliggies in die agtergrond nie. En natuurlik op ons pad terug, kon hierdie klein dogtertjie (my ma) dit nie weerstaan om in die waterfontein te gaan staan en af koel nie. Toe word sy ook weer 'n kindertjie soos die res van die kinders wat wel daarin rondbaljaar het.
Mag die kindertjie in julle ook uitkom hierdie week, en wees geseend.
Posted by Mariette. at 4:08 PM 3 comments:
Ek het hierdie foto in my mail gekry, en baie van julle het dit seker al gesien. Maar dit was regtig vir my iets besonders gewees en ek wil dit graag deel met die van julle wat dit dalk nog nie gesien het nie.
LOOK AT THE CAMELS FIRST AND THEN READ THE MESSAGE.
This is a picture taken from directly above these camels in the desert at sunset. It is considered to be one of the best picture's of the year. When you look closely, you can see that the camels are in fact the little white lines in the picture. The black images you see are just the shadows!
"Ek dink dit is iets besonders, en saam met die e-mail kom die boodskap...
'Soms dink ons dat ons probleme so groot is soos die skaduwees wat ons hier op die foto sien, maar in God se oe is dit baie klein ....soos die wit lyntjies'
Mag julle 'n wonderlike week he en ervaar.
Posted by Mariette. at 8:55 PM 4 comments:
'n Nuwe Roetiene.
Ai, die dag wat ons gehoop het nie gou aan sou breek nie, het toe aangebreek.
My klein man moet skool toe, en mamma was glad nie reg vir die groot stap in ons lewe nie. Want nie net beteken die verandering dat seuna moet skool toe nie, dit beteken roetiene en stiptelikheid, en dit is iets wat die huishouding baie lanklaas moes doen en nakom.
Ons eerste dag was 'n orienteringsdag, ons moes 'n paar uur ingaan sodat hulle vir ons kon vertel wie en wat hulle is, waarvoor die skool staan en wat hulle van jou as ouer en as kind verwag.
Daarna het ons die onderwyseres ontmoet by die klassie, en sy se toe vir ons dat hy die volgende dag moet inkom vir 'n uur, dan vul ons papier werk in en hy en 8 van sy klas maats ontmoet mekaar. Na daardie dag het hy die dag daarna vir die hele dag ingegaan en vir een hele dag saam die 8 maats deurgebring. Hy het dit vreeslik geniet, en so ewe gereken dat ek hom te vroeg by die skool kom haal het, en dit na'n gewone vol dag se skool... Die karnallie.
En na die naweek het die skool amptelik begin en die hele klas van 14 is saam gevoeg.
Sy juffrou is mrs Bradshaw en die assistent juffrou is ms Surinder.
Mrs Bradshaw is van Australia en sy gee al vir meer as 8jr by AISA skool.
Voor die skoolweek begin het, het ons besluit dat dit tyd is vir ons kleinman om 'n grootman te word, en deel van die transformasie was 'n haarsny. Alhoewel hulle nie werklik haar reels het nie, en daar seuntjies met mooi lang haartjies is, het ons besluit dat 'n kort kapsel vir ons die ding gaan doen, en vir die hitte ook bietjie sal help want as hierdie klein gouekop seuntjie van ons begin sweet, dan is alles nat en een krul op 'n ander.
Hy het heel dapper gesit en mens kon sien die jongman is reg vir die nuwe verandering in sy lewe.
En lyk hy nie te pragtig nie?
Hier het hy sy skooldrag aan. Die wit en blou is die skool uniform en die grys en blou is sy L.O. klere, wat hy op sondae en woensdae het, en dan gaan hy vir die hele dag so skool toe.
Hy het sy eerste week so baie geniet, dit het sonder trane gegaan en elke oggend het hy vir my gevra dat ek hom nie te vroeg moet kom haal nie.
Die nuwe roetine ding het so gou vanself reggekom, ek kan nie eers onthou dat ek dit as 'n uitdaging gesien het nie.
Hy doen so goed in die engels want dit is die meduim waarin hulle klas kry, en hy moet arabies ook leer, en ek kan nie glo wat hy in 2 weke opgetel en geleer het nie. Ek is so trots op my grootman dat ek nog nie eers een keer te hartseer was oor die dag wat so gou gebeur het nie, want my kind is baie gelukkig en hy straal dit uit!
Ons sluit af met die rympie van die week...
Lekker week vir almal!
Posted by Mariette. at 4:12 PM 8 comments:
Ongelooflike eiland ervaring.
(As ek 'n man was sou ek se sawadee khab)
En selfs ou Ronald Mcdonald groet die mense so, wanneer hulle in sy eet plekkie kom.
Ons het in Phuket by die Diamond Cliff resort & spa gebly, daar is so baie plekke om van te kies om by te bly,maar ons het die plekkie gekies want hy is redelik sentraal gelee vir al die vermaaklikhede om ons.
Dit is 'n pragtige oord, hulle het 5 restaurante/koffie winkels op die perseel, met 3 swembaddens en hul eie privaat strand. Daar is so baie om jouself mee besig te hou dat jy amper nie eers nodig het om iewers anders heen te gaan nie.
Die tuin en gronde van die oord het so 'n ontspanne, romantiese atmosfeer met die pragtigste tuin hoekies en water fonteine. Ek wou net heeldag sit en daarna luister en kyk, maar 5 daggies is te min om na dit te sit en kyk en dan nog al die ander lekker dinge ook te wou doen, so ek kon net vir rukkies op 'n tyd sit en elke oomblik daarvan 'indrink'.
Ek moet byvoeg dit was so lekker om die tropiese en diep groen met die pragtige helderkleurige blomme te kon ervaar, want in die woestyn is die groen 'n dowwe groen en die blomme mooi maar nie so 'vibrant' soos die in Thailand nie.
My manne het die blou swembad vreeslik baie geniet, en ek moet byvoeg nadat ons so bietjie rondgery het en die plekkie verken het, was daar soms niks so lekker soos die lavenis van die koel water nie. Want in Thailand voel mens altyd 'tai' soos my klein man se, dit is lekker humied. Wat natuurlik ook lekker was is die reen wat ons elke dag gekry het, want dit is nou hulle monsoon seisoen wat beteken daar is elke dag reen en soms sommer meer as een keer op 'n dag.
Die manne het net so lekker in die see ook geswem, tot die lekker tot 'n brandende einde gekom het.
'n Blou blasie het my ou kleinman geslaan, en ooeee mamma het dit vir jou gebrand! Hy was sommer baie afgesit vir die see swem ding en wou glad niks weer daarvan weet nie.
Op die foto hieronder kan mens as jy mooi kyk die ligte rooi merkie sien van hoe hy geslaan is, gelukkig het die lifegaurd 'n salfie vir ons gehad wat ons kon opsit.
Ons het die eerste dag wat ons daar aangekom het met die Tuk tuk rond gery, En dit is nogal 'n baie lekker ondervinding, elke ou maak sy eie tuk tuk op in die binne kant soos dit hom pas.
Ons het natuurlik na die eerste dag se rond ry in 'n tuk tuk besluit dat dit vir ons beter gaan wees om liewers 'n karrietjie te huur, want met ons eie wiele kan ons verder ry en meer explore as wat mens dit op 'n tuk tuk kan doen en natuurlik vir baaaaie goedkoper.
Soos baie ander Asiatiese lande is die moterfietsies en skoetertjies maar die beste en enigste bekostigbare vervoer middel, hulle reken 'n baie welaf familie sal 2 moterfietse in 'n gesin he.
Dit is so interessant om te sien wat hulle alles met daardie moterfietsies doen en op dit laai, en hoe hulle dit modifiseer om by hulle behoeftes te pas.
Dan is dit glad nie 'n ongewone ding om te sien hoeveel hulle op so fietsie kan laai nie, ons het gesien dat hul tot 5 daarop ry maar oor die algemeen is dit so 3-4 persone, (seker die hele familie).
Nog 'n baie rare verskynsel is wanneer dit begin reen, dan sal hulle 'n sambreel opslaan en met hom so ry of 'n sak oor hulle gooi, maar die sambreel was vir my die kersie op die koek, want hy waai nie eers op of uitmekaar nie, hulle het al die kuns van dit vervolmaak.
Dan kry mens hordes en op elke hoek en draai 'n ou wat paar moterfietse het wat hy uit verhuur, en sommer op die spot kan jy 'gasolien' in 'n bottel koop vir sommer net daar en dan, of om saam te ry as jy weet jy dalk mag leeg hardloop...
Selfs die toeriste huur hierdie skoeter fietsies, en ry strand toe en in die omgewing rond, maar jy het 'n lisensie nodig, alhoewel jy op jou eie risiko sonder een mag ry, maar sal wel 'n boete kry wanneer die polisie jou aftrek. Ons het dit egter nie gewaag nie.
Dan 'n fenominale verskynsel is hierdie krag drade, wat so oor mekaar is. Hulle het nie die drade ondergronds gele soos ons gewoond is aan nie maar alles so bo oor mekaar gedoen en gevleg, dit lyk baie 'dodgy', - maar dit werk al jare vir hulle.
Dan is daar baie van hierdie huisies wat op stilte gebou word so in die water langs riviere en by die see. Hierdie is nou by die see en op laag water soos wat dit hier was vang hulle krappies, of om te verkoop aan die naaste vismark of om vir hul eie famielie voor te sit vir 'n ete....
Ek moet se soms verstom dit my hoe hulle groot word want daar is nie werklik iets soos higiene nie, gewoonlik is dit baie vuil en gagga, maar dit is vir hulle nie 'n probleem nie. Mens kry die idee, dat hulle die houding het van dit wat nie dood maak nie maak groot.....
'n Ander faset van Phuket en die eilande van Thailand, is die nag lewe, en ja baie van julle is seker bewus daarvan, maar mens sal nooit regtig 'n ware idee kry daarvan tot jy dit self ervaar nie. Ons was baie versigtig om in die aand uit te gaan, want ons wou nie graag in die 'working girls' vas loop nie, want die stories wat ons gehoor het is dat die vroue geen nee vat nie en dat hulle baie opdringerig is, of jy nou met jou familie daar is of nie.
...Ons het met groot versigtighied een aand uit gegaan...
Ja die nag lewe begin nog voor die son regtig sak, en dit is die hele dorpie vol - nie net 'n sekere plek of straat nie. Maar nee die girls pla jou glad nie as jy nie gepla wil word nie, en jy kan jou vlooimark shopping doen sonder om bedreig te voel. Ja daar is 'pimps' wat hulle shows verkoop en promogeer, maar as jy nee dankie se los hulle jou en wag vir die gewillige outjie... Dan aan die ander kant is hulle teenwoordighied baie prominent daar, want hulle is orals by elke winkeltjie en restaurantjie, en ja jy kan aan hul klere drag sien wie en wat hulle is...
(Ek moet se soms kry ek hulle jammer, want een van die mense wat ons daar leer ken het reken baie van hulle doen dit in die hoop om 'n uitlander te kry wat met hulle sal trou om net uit die armmoede te kan kom)
Ai man dan is die land vol van hierdie 4 voetige maters. Hulle het baie honde en mens kan sien hulle is baie lief vir hulle honde, maar die hele strand is vol van hulle en die strate, en almal in 'n baie goeie kondisie. Van hulle het nie spesifieke base nie, lyk my almal se hond is almal sin. Een ding wat ons nie baie van gesien het nie was katte, in Phuket het ek net 2 verskrikte katjies gesien waarvan die een se voetjie af was. Een eienaardige verskynsel met die honde in Bangkok en Phuket was ook die manier hoe hulle langs die strate, op die sypaadjies le en slaap, en die verkeer en hulle bly uit mekaar se pad uit, op 'n wonderbaarlike manier.
Ek hou glad nie van waatlemoen nie, maar hier het ek so lief geword daarvoor, want dit was die heerlikste vars waatlemoen wat ek nog ooit in my lewe geproe het , en ekt skoon verslaaf geraak daaraan. Ons het dit ons stapel voedsel in Phuket gemaak en gelukkig vir ons was dit oral te vinde. Hierdie vroutjie het nou sommer haar moterfietsie omskep in 'n mobile vrugte winkeltjie.
En natuurlik moes ons darm 'n bietjie seekos eet. Hierdie is rock lobster, en dit was heerlik!! Die outjie het nog gelewe toe ons die eetplekkie ingegaan het. ...Siestoggie...
Maar hy was baaaaaie lekker. !!
Ons kon nie die ander eilande soos Bondi eiland en so besoek het nie as gevolg van die baie reen, en natuurlik was dit moeilik om met ons kleinman in die reen op 'n boot so iets aan te pak so ons het die veilige ding gedoen en maar die dinge op die eiland self besoek en ondersoek.
Ons was bietjie by die skoenlapper en insek wereld gewees en dit was 'n lekker uitstappie. Veral om te sien wat hulle alles maak met die sy van die skoenlappers....
Die dag toe ons by die Phuket zoo was, was ons net betyds vir 'n vertoning van die olifante. Dit is ongelooflik om te sien wat hierdie ou manne met hulle lywe kan doen. Hulle speel basket ball, sokker, swaai hoepels, dans en ry selfs hierdie trapfiets karrietjie. Wat meer ongelooflik vir my is, is dat 'n mens 'n olifant van alle diere hierdie dinge kan leer om te doen, hulle het tot vir ons 'n prentjie geverf.
Ek moet se dit was 'n ongelooflike ervaring en ons is so dankbaar dat ons die geleentheid gekry het om dit te kon ervaar en beleef.
Ons is baie dankbaar vir die geleentheid, dit was 'n ondervinding van 'n leeftyd!!
Ek sluit af met hierdie pragtig sonsondergang van ons stoepie af, oor die eilande in die pragtige Andaman see.
Volgende keer deel ek die ongelooflike Fantasea show met julle.
Posted by Mariette. at 9:12 PM 7 comments:
Verre Ooste Vakansie
Ons het die wonderlike voorreg gehad om bietjie na Thailand toe te gaan. Dit was 'n wonderlike ervaring. Die mense is baie vriendelik en wil jou net help waar hulle kan. Ons was vir 'n paar dae in Bangkok self en toe vir 'n paar dae op die eiland van Phuket.
Ek gaan so bietjie van ons reis met julle deel, maar ek sal dit ongelukkig in 'n paar blogs moet doen want daar is net te veel om in een blog met julle te deel, en jammer vir die baie fotos, maar dit vertel ook die storie...
Ons het in die Baiyoke Sky hotel in Bangkok gebly. Die hotel is 'n klein stad op sy eie moet ek se.
Die hotel het 7 restaurante te kies en te keur van, dan het hulle 'n baie fancy salon met 'n kliniek, 'n klomp winkeltjies en selfs 'n 7-11 supermarkie, en dan op die 18de vloer het hulle 'n driving range vir golf spelers. Natuurlik moes my 2 manne 'n paar houe in kry het hulle 'swing' oefen. Ha ha ha hulle het dit geniet. Maar natuurlik kon ons nie heel aand daar bly nie want mamma wou ook bietjie gaan rond loop het.
Maar voordat ons die vlooimark strate ingevaar het, het ons na die 80ste vloer van die hotel toe gegaan en na hulle museum gaan loer.
Daar was 'n klomp van hierdie kulturiele gesig maskers, wat natuurlik vir seuna tog te grillerig gelyk het soos hy dit gestel het.
Natuurlik moes dadda en seuna hul oomblik in hul 'eie' Tuk Tuk he om 'n spelietjie of 2 te speel, die Tuk Tuk is een van die algemeenste taxi tjorrietjies wat mens gebruik om sommer in die stad en die klein systraatjies mee rond te ry. Daar is groot motor taxi's wat mens lughawe toe neem en so aan, maar vir die stad gebruik mens sommer die klein moterfiets tjorre...
Mens sien selfs nog hierdie vorm van vervoer daar in die stad, nie so baie soos op die eilande nie. Maar ek kry die outjies jammer wat wel nog met die fietse ry, want hulle is so maer en tingerig, en hulle kan die ou karrietjie nogal laai met mense.
Hierdie was net die foto die moeitewerd, lol!!
Hierdie was ons Tuk Tuk drywer, en hy het vir ons 'n paar van hul tempels gaan wys en 'n paleis. Die dag wat ons gery het om na hul groot buddhas te gaan kyk, was dit juis Buddha dag, en kon ons nie na die goed gaan kyk het nie omdat hulle juis dienste daar gehad het.
Hierdie is 'n deeltjie van die muur, die tempel se hele muur is vol van hierdie tipe kuns beplak.
Hierdie was op 'n pilaar uitgebeeld, ek is baie beindruk met die detail.
Hierdie is deel van die marmer paleis.
'n Kanaal wat deur die paleis se tuin loop.
Die monks mag mens eintlik nie afneem nie maar ons het ons kans gevat.
Hierdie ou tannie het nogal my aandag getrek, sy is al baie oud of kom ons stel dit eerder so diep in haar geleende jare, en sy stoot hierdie swaar karrietjie die hele stad vol, en verkoop, gebraaide wilde eende. Dit lyk eintlik vreeslik as mens die storie van nader bekyk, maar die mense koop dit soos brood en melk....
Hierdie is straat vendors, die hele Bangkok se sypaadjies is vol van hierdie klein 'spoeg en plak' stallietjies, en hulle verkoop alles waaraan mens kan dink. Ons het gedink dat ons dit maar sal waag en 'n ietsie kosserig by een van die mensies te koop, want almal loop en smul aan iets wat hulle by hierdie mense koop, maar toe ek sien dat hulle water gebruik wat by 'n 'aircon' se afloop pyp gebruik om hulle kos mee in te kook ... toe het ons vinnig van plan verander en besluit ons eet net dit wat ons ken en ook net in die hotel en nerens anders nie. lol!!! Hierdie blomme het ons in een van die winkel sentrums gesien, kan julle die R10 noot sien wat ook sy plekkie in hierdie land in hierdie blomme rangskikking het.
Hierdie is die alle bekende MBK mall, dit is 'n groot onderdak vlooimark, en hy bestaan uit 6 verdiepings uit. Dit is baie groot en daar is ongelooflik baie dinge en goete in daardie plek, mens weet nie waar om te los en waar om te vat nie. Dit is regtigwaar 'n belewenis.
En hier is die ry waarin jy wag vir 'n taxi terug na jou hotel toe, en glo my dit kan 'n lang wag wees, want hierdi taxi's is baie kieskeurig, want hulle ry net wie hulle wil en hou niks van kort afstand ritte nie, -maar gelukkig het ons 'n blondekop seuntjie , en hy was vir ons soos 'n goue kaart, want almal wil net naby die blonde kop seuntjie wees en tog net aan sy hare vat.... dit was soms 'n jiggie gedagte maar ekt 'dettol sterile wipes' gehad en kort kort my seuntjie se hande en koppie met die wipes gevee.:-)
Hierdie is ook 'n baie algemene verskynsel met die swembaddens wat so hoog op die geboue gebou word, elke hotel en groot apartment gebou het 'n swembad, en soms wil die een mooier wees as die ander. Terug by die hotel het ons of altans ek myself braaf gehou en saam met die manne na die 86ste vloer gegaan wat in die rondte draai terwyl jy aan die buite kant in die wind na die stad onder jou kyk.... Ek lei erg aan hoogtevrees, en moes op die ou end maar afgaan en vir die mans onder wag, want dit was net een te veel vir my, veral omdat daar nou nog kindertjies was wat daarom ons rondgehardloop het, en die ouers was nerens in sig nie. Oeeee neee ek wil nie eers weer daaraan dink nie.....
Hier is 'n klein stukkie van hoe dit min of meer in die aand lyk .
By die Baiyoke hotel, wys seuna vir ons waar in die middel van die stad van Bangkok ons tuis gaan,-
Terwyl ons vir oulaas, 'n vrugte sappie drink en vir die taxi wag om ons lughawe toe te vat om na Phuket toe te vlieg.
En daarvan vertel en wys ek volgende keer.
Posted by Mariette. at 5:55 PM 6 comments:
Ons 3 reis saam...
Waaroor ons gesels...
'n Nuwe dag... Nuwe behoeftes... Nuwe genade... Deur dit alles is God daar: Getrou,liefdevol,sorgsaam